**VEČER NA ROBLEKU**

Zakaj ste sitni, očka, vi?

Prav nič vam pogodu ni.

Ves dan me le kregate,

vame se obregate.

A meni, očka, le se zdi,

moja ljub’ca všeč vam ni,

ker me vedno karate,

grem pa rajš’ drugam.

Na Roblek bom odšel,

bom ljub’co sabo vzel.

Tam, kjer sem bil mlad pastir,

užival bom z ljub’co gorski mir.

Kar gori bom ostal,

tud’ krav’ce pasti gnal,

na Robleku z ljubico

tam, očka, srečen bom kot malokdo.